CELEX: 31999D0303
Language: bg
Date: 1999-04-12 00:00:00
Title: Решение на Комисията от 12 април 1999 година относно общ технически регламент за свързване към аналогови обществени комутируеми телефонни мрежи (PSTN) на крайни устройства, поддържащи услуга за гласова телефония, при които адресирането в мрежата, ако е предвидено, е чрез двутонална многочестотна сигнализация (DTMF) (нотифицирано под номер C(1999) 874)Текст от значение за ЕИП.

Важна правна забележка

|

31999D0303

Официален вестник n° L 118 , 06/05/1999 стр. 0055 - 0059 специално чешко издание глава 13 том 24 стр. 3  - 9 специално испанско издание глава 13 том 24 стр. 3  - 9 специално унгарско издание глава 13 том 24 стр. 3  - 9 специално литвийско издание глава 13 том 24 стр. 3  - 9 LV.ES глава 13 том 24 стр. 3  - 9 MT.ES глава 13 том 24 стр. 3  - 9 PL.ES глава 13 том 24 стр. 3  - 9 SK.ES глава 13 том 24 стр. 3  - 9 специално словенско издание глава 13 том 24 стр. 3  - 9

		19990412Решение на Комисиятаот 12 април 1999 годинаотносно общ технически регламент за свързване към аналогови обществени комутируеми телефонни мрежи (PSTN) на крайни устройства, поддържащи услуга за гласова телефония, при които адресирането в мрежата, ако е предвидено, е чрез двутонална многочестотна сигнализация (DTMF)(нотифицирано под номер C(1999) 874)(текст от значение за ЕИП)(1999/303/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 98/13/ЕО на Европейския парламент и на Съвета от 12 февруари 1998 г. относно крайните далекосъобщителни устройства и спътниковите наземни станции, включително взаимното признаване на тяхното съответствие [1], и по-специално член 7, параграф 2, второ тире от нея,(1) като има предвид, че Решение 98/482/ЕО на Съвета от 20 юли 1998 г. относно общ технически регламент относно изискванията за свързване към обществени комутируеми аналогови телефонни мрежи (PSTN) на крайни устройства (с изключение на крайни устройства, поддържащи услуга за гласова телефония), при които адресирането в мрежата, ако е предвидено, се осъществява чрез двутонална многочестотна сигнализация (DTMF) [2], изключва крайните устройства, поддържащи услуга за гласова телефония в случаите, когато това е оправдано;(2) като има предвид, че Комисията определи, че в случаите, когато това е оправдано, крайните устройства, поддържащи услуга за гласова телефония, следва да бъдат обхванати от общ технически регламент; и определи свързаното с това заявление за обхвата;(3) като има предвид, че техническото развитие на съответния хармонизиран стандарт е достатъчно напреднало, така че за съдържанието му е известно, че се различава несъществено от това на хармонизирания стандарт, посочен в Решение 98/482/ЕО на Съвета; като има предвид, че поради това е подходящо съществуващият хармонизиран стандарт да бъде приет с минимални изключения, за да предостави основа за изискванията за включване на крайните устройства, поддържащи услуга за гласова телефония в случаите, когато това е оправдано; като има предвид, че това може да бъде постигнато чрез настоящото решение на Комисията, което допълва Решение 98/482/ЕО; като има предвид, че това ще доведе до използването на същия хармонизиран стандарт по отношение на изискванията към приспособленията на всички видове терминали, свързани с PSTN; като има предвид, че такова избирателно прилагане на съществените изисквания, като се вземат под внимание най-новите постижения и икономическите ползи, е предвидено в съображенията на Директива 98/13/ЕO;(4) като има предвид, че техническото развитие на националните обществени телефонни мрежи продължи непрекъснато през ХХ век и че, тъй като това развитие първоначално е било предприето независимо от страните, между мрежите ще се запазят съществените технически различия;(5) като има предвид, че съществуват технически различия в PSTN и че най-важните от тях са описани в ръководство EG 201121 на Европейския институт за стандарти в далекосъобщенията (ETSI);(6) като има предвид, че това ръководство може да съдържа полезна информация за производителя;(7) като има предвид, че нотифицираните органи гарантират, че производителите знаят за тези различия;(8) като има предвид, че следва да бъде възможно крайните устройства да продължат да бъдат одобрявани в съответствие с националните правила за преходен период;(9) като има предвид, че производителите прикрепят заявление към всички продукти, одобрени по силата на настоящото решение; като има предвид, че производителите изготвят декларация за съвместимост с мрежата; като има предвид, че нотифицираните органи гарантират, че производителите знаят за тези задължения; като има предвид, че нотифицираните органи информират другите нотифицирани органи за декларациите за съвместимост с мрежата винаги, когато е предоставено одобрение по силата на настоящото решение;(10) като има предвид, че устройствата, попадащи в обхвата на настоящото решение, които са одобрени по силата на национални правила преди края на преходния период, може да продължат да бъдат пускани на националния пазар и в експлоатация;(11) като има предвид, че общият технически регламент, предвиден в настоящото решение, е в съответствие със становището на ACTE,ПРИЕ НАСТОЯЩОТО РЕШЕНИЕ:Член 11. Настоящото решение се прилага за крайни устройства, които са предназначени за свързване към аналогови PSТN и попадат в обхвата на хармонизирания стандарт, посочен в член 2, параграф 1 от Решение 98/576/ЕО на Комисията [3].2. Настоящото решение установява общ технически регламент, включващ изискванията за включване на крайни устройства към аналоговите PSТN, посочени в параграф 1, при които адресирането в мрежата, ако е предвидено, се осъществява чрез двутонална многочестотна сигнализация (DTMF). Настоящото решение не обхваща изискванията, свързани с взаимодействието на крайните устройства чрез обществените далекосъобщителни мрежи, както са определени в член 5, буква ж) от Директива 98/13/ЕО.Член 21. Общият технически регламент включва хармонизирания стандарт, изготвен от съответния стандартизационен орган, който осъществява, до колкото е възможно, основните изисквания, посочени в член 5, букви г) и е) от Директива 98/13/ЕО. Позоваването на стандарта е дадено в приложение I.2. Общият технически регламент позволява крайните устройства:а) да бъдат изпитвани в по-малък обхват на условия на захранване, както е установено в приложение IV, точка 1;б) тези устройства, които не са предвидени за свързване към PSТN, захранвана с електрически ток по-слаб от 18 mA, да бъдат изпитвани в по-малък обхват на условия на захранване, както е предвидено в приложение IV, точка 2.3. Крайните устройства, предмет на член 1, параграф 2 от настоящото решение, са в съответствие с общия технически регламент, посочен в параграфи 1 и 2, отговарят на основните изисквания, посочени в член 5, букви a) и б) от Директива 98/13/ЕО, и отговарят на изисквания на всички други приложими директиви, и по-специално на Директиви 73/23/ЕИО [4] и 89/336/ЕИО [5] на Съвета.Член 31. Нотифицираните органи, определени за извършване на процедурите, посочени в член 10 от Директива 98/13/ЕО, по отношение на крайните устройства, предмет на член 1, параграф 2 от настоящото решение, следва да използват или да гарантират използването на приложимите части на хармонизирания стандарт, посочен в член 2, параграф 1.2. Нотифицираните органи гарантират, че:а) производителите или други кандидати за одобрение познават препоръчителните бележки, съдържащи се в ръководство EG 201121 на ЕTSI, включително всички изменения към него; иб) производителите знаят, че трябва да приложат заявление във формата, дадена в приложение II, към всички продукти, одобрени по силата на настоящото решение; ив) производителите изготвят декларации за съвместимост с мрежата във формата, дадена в приложение III.3. Нотифицираните органи информират другите нотифицирани органи за декларациите за съвместимост с мрежата, изготвени, когато се предоставя одобрение по силата на настоящото решение.Член 41. Националните регламенти за одобряване на типа, които обхващат устройства, попадащи в обхвата на хармонизирания стандарт, посочен в член 2, параграф 1, не трябва да се прилагат след изтичането на 15 месеца от нотифицирането на настоящото решение.2. Крайните устройства, одобрени по силата на такива национални регламенти за одобряване на типа, могат да продължат да бъдат пускани на пазара и в експлоатация.Член 5Адресати на настоящото решение са държавите-членки.Съставено в Брюксел на 12 април 1999 година.За КомисиятаMartin BangemannЧлен на Комисията[1] ОВ L 74, 12.3.1998 г., стр. 1.[2] ОВ L 216, 4.8.1998 г., стр. 8.[3] ОВ L 278, 15.10.1998 г., стр. 40.[4] ОВ L 77, 26.3.1973 г., стр. 29.[5] ОВ L 139, 23.5.1989 г., стр. 19.--------------------------------------------------19990412ПРИЛОЖЕНИЕ IПозоваване на приложимия хармонизиран стандартХармонизираният стандарт, посочен в член 2 от настоящото решение, е:Изисквания за включване за общоевропейско одобряване за свързване към аналогови обществени комутируеми телефонни мрежи (PSТN) на крайни устройства (с изключение на крайни устройства, поддържащи услуга за гласова телефония), при които адресирането в мрежата, ако се предлага, се осъществява чрез двутонална многочестотна сигнализация (DTMF)ETSIЕвропейски институт за стандарти в далекосъобщениятаСекретариат на ETSITBR 21 – януари 1998 г.(С изключение на предговора и ограничението на обхвата до крайни устройства, които не поддържат услуга за гласова телефония)Допълнителна информацияЕвропейският институт за стандарти в далекосъобщенията е признат в съответствие с Директива 98/34/ЕО на Съвета [1].Хармонизираният стандарт, посочен по-горе, е установен в съответствие с мандат, издаден в съответствие със съответните процедури на Директива 98/34/ЕО.Пълният текст на хармонизирания стандарт, посочен по-горе, може да бъде получен от:European Telecommunications Standards Institute 650, route des Lucioles F-06921 Sophia Antipolis Cedex | или | European Commission DG XIII/A/2 – (BU 31, 1/7) Rue de la Loi/Wetstraat 200 B-1049 Brussels |или от която и да е друга организация, отговорна за предоставяне на ETSI стандарти, списък на които може да бъде намерен в интернет на адрес www.ispo.cec.be.[1] ОВ L 204, 21.7.1998 г., стр. 37.--------------------------------------------------19990412ПРИЛОЖЕНИЕ IIТекст на съобщението, което производителите прилагат към продуктите, одобрени съгласно настоящото решение"Устройствата са одобрени в съответствие с Решение 1999/303/ЕО на Комисията за паневропейско свързване към обществена комутируема телефонна мрежа (PSTN). Въпреки това, поради различията между отделните PSТN, предоставени в различните страни, одобрението, само по себе си, не дава безусловна гаранция за успешно функциониране във всяка крайна точка на PSТN.В случай на проблеми, следва да се обърнете най-напред към доставчика на вашето оборудване."Забележка: Производителят следва да гарантира, че продавачът и потребителят на оборудването са ясно информирани за горната информация чрез опаковката и/или наръчника на потребителя (или други форми на указания за потребителя).--------------------------------------------------19990412ПРИЛОЖЕНИЕ IIIДекларация за съвместимост с мрежата, предоставена от производителя на нотифицирания орган и на продавачаНастоящата декларация посочва мрежите, с които устройството е проектирано да работи и всички посочени мрежи, с които устройството може да има трудности при взаимодействие.Декларация за съвместимост с мрежата, предоставена от производителя на потребителяНастоящата декларация посочва мрежите, с които устройството е проектирано да работи и всички нотифицирани мрежи, с които устройството може да има трудности при взаимодействие. Производителят също прикрепя зaявление, за да изясни в кои случаи съвместимостта с мрежата зависи от физически и софтуерни условия на комутацията. С него също се съветва потребителят да се обърне към продавача, ако желае да използва устройството в друга мрежа.--------------------------------------------------19990412ПРИЛОЖЕНИЕ IV1. Обхват на условията на захранванеСледното облекчение се прилага към изискванията за стандарта, посочен в приложение I, клаузи 4.6.2, 4.7 (включително всички приложими подклаузи) и 4.8 (включително всички приложими подклаузи).Резисторът от 3200 Ω трябва да бъде заменен с резистор от 2800 Ω.2. Обхват на условията на захранване за крайни устройства, които не са предназначени за свързване с PSTN, доставящ контур с ток, по-слаб от 18 mAСледното облекчение се прилага към изискванията за стандарта, посочен в приложение I, клаузи 4.6.2, 4.7 (включително всички приложими подклаузи) и 4.8 (включително всички приложими подклаузи).За крайни устройства, за които производителят е декларирал, че се използват само на линии, доставящи контур с ток от 18 mА или по-силен, резисторът от 2800 Ω се заменя с резистор от 2300 Ω.--------------------------------------------------